**Logan Hutsko** (s. 11. helmikuuta 1999 Tampa, Florida, Yhdysvallat) on yhdysvaltalainen jääkiekkoilija, joka pelaa SM-liigajoukkue Kalevan Pallossa. Hän on pelipaikaltaan oikea laitahyökkääjä, mutta Hutsko osaa pelata myös keskellä. Hän laukoo oikealta.

Ura
---

### Seuraura

Hutsko syntyi Floridan Tampassa, mutta hän muutti perheineen jo varhaislapsuudessa Pennsylvanian Pittsburghiin. Hutsko aloitti jääkiekkoilun kahdeksanvuotiaana Pittsburgh Hornetsin joukkueessa. Hän kävi high schoolin Shattuck St. Mary’sissa. Kaudella 2013–2014 Hutsko jakoi tehoilla 40+69=109 koko 14U AAA-sarjan syöttöpörssin voiton joukkuetoverinsa Scott Reedyn kanssa sekä sijoittui pistepörssissä neljänneksi. Kaudella 2014–2015 hän oli tehoilla 22+68=90 16U AAA-sarjan paras syöttäjä ja kolmanneksi paras pistemies.

Peterborough Petes varasi Hutskon 117. pelaajana OHL:n varaustilaisuudessa 2015. Hän ei kuitenkaan siirtynyt CHL:ään, jotta Hutsko voisi jatkossa pelata Yhdysvaltain yliopistosarjoissa. Hän vietti vuodet 2015–2017 Yhdysvaltain maajoukkueen kehitysohjelman mukana ja pelasi mm. USHL-junioriliigaa. Kaudella 2015–2016 Hutsko loukkaantui vakavasti ottelua edeltäneessä alkulämmittelyssä, kun hänen kaularankansa C6-nikama murtui. Hutsko oli peleistä sivussa neljä kuukautta. Kauden 2016–2017 kolmannessa ottelussa hän joutui sivuun leikkaushoitoa vaatineen polvivamman vuoksi. Hutskon kausi jäi vain 11 ottelun mittaiseksi. Hän pelasi kauden aikana myös USA Hockey All-American Gamessa.

Florida Panthers varasi Hutskon kolmannella kierroksella 89. pelaajana NHL:n varaustilaisuudessa 2017. Vuodet 2017–2021 hän kävi Boston Collegen yliopistoa. *Freshman-vuotenaan* 2017–2018 Hutsko oli tehoilla 12+19=31 joukkueensa paras pistemies ja hän jakoi sisäisen syöttöpörssin voiton David Cottonin kanssa. Hutsko voitti Hockey Eastin runkosarjan mestaruuden. Hänet valittiin divisioonan vuoden tulokkaaksi ja tulokkaiden tähdistökentälliseen. *Sophomore-vuotenaan* 2018–2019 Hutsko oli tehoilla 6+20=26 BC:n paras syöttäjä ja toiseksi paras pistemies David Cottonin jälkeen. *Junior-vuotenaan* 2019–2020 hän voitti taas divisioonan runkosarjan mestaruuden. Hutsko oli tehoilla 19+14=33 joukkueensa paras maalintekijä Alex Newhookin kanssa ja hän sijoittui BC:n sisäisessä pistepörssissä neljänneksi. Hutsko jakoi Newhookin ja kolmen muun pelaajan kanssa Hockey Eastin maalipörssin toisen sijan edellään vain UMassin John Leonard. *Senior-vuotenaan* 2020–2021 Hutsko toimi BC:n varakapteenina. Hänen kautensa päättyi kuitenkin 11 ottelun jälkeen nilkkavamman vuoksi helmikuussa 2021.

Maaliskuussa 2021 Hutsko teki kaksivuotisen NHL-tulokassopimuksen Florida Panthersin kanssa. Hän pelasi kauden 2021–2022 AHL-joukkue Charlotte Checkersissa, jossa Hutskon tulokaskausi toi 71 runkosarjaottelussa tehot 10+28=38 ja neljässä playoff-ottelussa yhden syöttöpisteen. Kaudella 2022–2023 hän kärsi taas loukkaantumisista. Helmikuussa 2023 Hutsko joutui yli kuukaudeksi sivuun. Kolmannessa paluuottelussaan 11. huhtikuuta 2023 Hershey Bearsin Hendrix Lapierre taklasi häntä takaapäin sillä seurauksella, että Hutsko löi päänsä laitaan ja hänen kautensa päättyi tähän. Lapierre sai teostaan 5+10-minuutin ottelurangaistuksen laitataklauksesta ja hänet asetettiin yhden ottelun mittaiseen pelikieltoon.

Kaudeksi 2023–2024 Hutsko siirtyi kaksivuotisella sopimuksella Ruotsin SHL-liigann IK Oskarshamniin. Hän pelasi siellä 20 ottelua tehopistein 3+4=7, kunnes joulukuussa 2023 Hutskon sopimus purettiin. Samana päivänä hänen vahvistettiin siirtyvän sarjatasoa alemmas HockeyAllsvenskan-joukkue MoDo Hockeyn riveihin. Hutsko pelasi siellä 15 ottelua ilman tehopisteitä, kunnes siirtotakarajalla helmikuussa 2024 hän siirtyi loppukaudeksi SM-liigajoukkue Kalevan Palloon.

### Maajoukkueura

Hutsko pelasi World U-17 Hockey Challengessa vuonna 2015.

Muuta
-----

Hutskon isä Todd pelasi amerikkalaista jalkapalloa Troy Universityn yliopistojoukkueessa.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2015–2016 | US NTDP | USHL | 20 | 5 | 3 | 8 | 20 | – | – | – | – | – |
| 2016–2017 | US NTDP | USHL | 2 | 0 | 1 | 1 | 0 | – | – | – | – | – |
| 2017–2018 | Boston College | H-East | 37 | 12 | 19 | 31 | 16 | – | – | – | – | – |
| 2018–2019 | Boston College | H-East | 36 | 6 | 20 | 26 | 10 | – | – | – | – | – |
| 2019–2020 | Boston College | H-East | 30 | 19 | 14 | 33 | 16 | – | – | – | – | – |
| 2020–2021 | Boston College **(A)** | H-East | 11 | 4 | 7 | 11 | 10 | – | – | – | – | – |
| 2021–2022 | Charlotte Checkers | AHL | 71 | 10 | 28 | 38 | 34 | 4 | 0 | 1 | 1 | 2 |
| 2022–2023 | Charlotte Checkers | AHL | 42 | 9 | 18 | 27 | 14 | – | – | – | – | – |
| 2023–2024 | IK Oskarshamn | SHL | 20 | 3 | 4 | 7 | 4 | – | – | – | – | – |
|  | MoDo Hockey | Allsvenskan | 15 | 0 | 0 | 0 | 0 | – | – | – | – | – |
|  | KalPa | SM-liiga |  |  |  |  |  |  |  |  |  |  |
| 2 kautta | yhteensä | AHL | 113 | 19 | 46 | 65 | 48 | 4 | 0 | 1 | 1 | 2 |
| 1 kausi | yhteensä | SHL | 20 | 3 | 4 | 7 | 4 | – | – | – | – | – |
| 1 kausi | yhteensä | Allsvenskan | 15 | 0 | 0 | 0 | 0 | – | – | – | – | – |

Lähteet
-------

* Logan Hutsko The Internet Hockey Databasessa (englanniksi)
* Logan Hutsko Eurohockey-sivustolla (englanniksi)
* Logan Hutsko *Elite Prospects*. Everysport Media Group AB.  (englanniksi)

### Viitteet

1. 1 2  Backlund, Gustav: Logan Hutsko ansluter på tvåårskontrakt *ikoskarshamn.se*.  12.5.2023. OSKARSHAMN:  Ishockeyklubben Oskarshamn. Viitattu 18.2.2024. (ruotsiksi)
2. ↑  Logan Hutsko The Internet Hockey Databasessa (englanniksi)
3. 1 2 3 4 5 6  Logan Hutsko *Elite Prospects*. Everysport Media Group AB.  (englanniksi)
4. ↑  Stubbs, Victor: Logan Hutsko: My Hockey Journey *voyageurprofile.wordpress.com*.  25.2.2023. SPAD Players Tribune. Viitattu 18.2.2024. (englanniksi)
5. ↑  Elite Prospects - 14U AAA Stats 2013-2014 *eliteprospects.com*. Everysport Media Group AB. Viitattu 18.2.2024. (englanniksi)
6. ↑  Elite Prospects - 16U AAA Stats 2014-2015 *eliteprospects.com*. Everysport Media Group AB. Viitattu 18.2.2024. (englanniksi)
7. ↑  Hutsko, Logan: Logan Hutsko: Fighting Through The Fear *nhl.com/panthers*.  30.6.2018. Florida Panthers. Viitattu 18.2.2024. (englanniksi)
8. ↑  All-Time Roster *usahockeyallamericangame.com*. SportsEngine, Inc. Viitattu 18.2.2024. (englanniksi)
9. ↑  Elite Prospects - Boston College *eliteprospects.com*. Everysport Media Group AB. Viitattu 18.2.2024. (englanniksi)
10. ↑  Elite Prospects - Boston College *eliteprospects.com*. Everysport Media Group AB. Viitattu 18.2.2024. (englanniksi)
11. ↑  Elite Prospects - Boston College *eliteprospects.com*. Everysport Media Group AB. Viitattu 18.2.2024. (englanniksi)
12. ↑  H-East 2019-20 League Leaders *hockeyDB.com*. The Internet Hockey Database. Viitattu 18.2.2024. (englanniksi)
13. ↑  Logan Hutsko out for season - a huge blow for Boston College hockey *bcinterruption.com*.  10.2.2021. Vox Media, LLC. Viitattu 18.2.2024. (englanniksi)
14. 1 2  Logan Hutsko - Men's Hockey *bceagles.com*. Boston College Athletics. Viitattu 18.2.2024. (englanniksi)
15. ↑  Florida Panthers Agree to Terms with Forward Logan Hutsko *nhl.com/panthers*.  1.3.2021. SUNRISE, Fla.:  Florida Panthers. Viitattu 18.2.2024. (englanniksi)
16. ↑  Logan Hutsko Stats and Player Profile *TheAHL.com*. The American Hockey League. Viitattu 18.2.2024. (englanniksi)
17. ↑  Branecky, Paul: Power Play Propels Checkers to Win in Hershey *charlottecheckers.com*.  11.4.2023. Charlotte Checkers. Viitattu 18.2.2024. (englanniksi)
18. ↑  Bears’ Lapierre suspended for one game *TheAHL.com*.  13.4.2023. SPRINGFIELD, Mass.:  The American Hockey League. Viitattu 18.2.2024. (englanniksi)
19. ↑  Backlund, Gustav: IK Oskarshamn och Logan Hutsko bryter kontraktet *ikoskarshamn.se*.  7.12.2023. Ishockeyklubben Oskarshamn. Viitattu 18.2.2024. (ruotsiksi)
20. ↑  Välkommen, Logan Hutsko! *modohockey.se*.  7.12.2023. MODO Elithockey AB. Viitattu 18.2.2024. (ruotsiksi)
21. ↑  KalPa vahvistuu hyökkääjällä – tervetuloa Kuopioon Logan Hutsko! *kalpa.fi*.  15.2.2024. KalPa Hockey Oy. Viitattu 18.2.2024.

KalPa – SM-liiga
3 Karlsson |
4 Heiskanen |
6 Westerlund |
8 Ruotsalainen |
9 Mäenpää |
11 Simontaival |
12 Saarelainen |
14 Lantta |
15 Koponen |
16 Okany |
17 Korhonen |
18 Gallet |
19 Kiiskinen (**C**) |
20 Klemetti |
21 Vallius |
22 Räsänen (**A**) |
23 Elorinne |
26 Mattila (**A**) |
28 Rissanen |
29 Muhonen |
30 Koppinen |
30 Marttinen |
31 Kerkola |
32 Jatkola |
34 Immonen |
39 Hutsko |
40 Lekkas |
42 K. Kapanen |
46 Sorvali |
55 Lappalainen (**A**) |
74 Tavernier |
90 Salmela |
91 O. Kapanen |
93 Kantner |
-- Pulkkanen  

Valmentajat Karjalainen – Tervonen – Hentunen – Kauhanen – Kaartinen – Sacklin